polyglot-tagger/wikipedia-language-snippets-filtered huggingface dataset:
முந்தைய இரு படங்களைத் தொடர்ந்து இதிலும் தொல்லுயிர் ஆய்வாளர் ஜாக் ஹார்னர் தொழில்நுட்ப ஆலோசகராகப் பணியாற்றினார். திரைப்படச் சுவரொட்டிகளில் டி.ரெக்ஸ் தக்கவைத்திருந்த இடத்தை இம்முறை ஸ்பைனோசாரஸும் டெரெனெடானும் எடுத்துக்கொண்டன. ஸ்பைனோசாரஸ் தேர்வு செய்யப்படுவதற்கு முன்னர் பேரியோனிக்ஸ் முதன்மை எதிரியாகப் பரிசீலிக்கப்பட்டது. துவக்கச் சுவரொட்டிகளும் இதைப் பிரதிபலித்தன. இப் படத்தில் ஸ்பைனோசாரஸே முதன்மை எதிரியாகும். ஜான்ஸ்டன் கூறுகையில் பல தொன்மாக்களின் நிழலுருவங்கள் டி-ரெக்ஸை ஒத்துள்ளன. எனவே பார்வையாளர்கள் இதை வேறொன்றாக அடையாளம் காண நாங்கள் விழைந்தோம் என்றார். திரைக்கதையிலும் ஓரிடத்தில் பில்லி, ஸ்பைனோசாரஸை பேரியோனிக்ஸ் அல்லது சுச்சோமைமஸ் என அடையாளப்படுத்துகிறார். எனினும் கிரான்ட், அத் தொன்மாவின் அளவையும் அதன் முதுகிலுள்ள பாய்மரம் போன்ற அமைப்பையும் கருத்திற்கொண்டு அதைச் சரியாக அடையாளம் காணுகிறார்.ஜாக் ஹார்னர், டி-ரெக்ஸை ஒரு தோட்டி விலங்காகவும் ஸ்பைனோசாரஸை உண்மையான இரைகௌவியாகவும் கருதினார்.
இப் படத்தில் டெரெனெடான்களைச் சேர்க்கவேண்டும் என்று ஜான்ஸ்டனை ஸ்பில்பேர்க் வலியுறுத்தினார் (நிதிக் காரணங்களுக்காக முந்தைய படங்களில் இருந்து இவ்விலங்குகள் நீக்கப்பட்டன, இரண்டாம் படத்தில் இறுதியில் தோன்றுதல் தவிர்த்து).
அசைவூட்டம் மற்றும் பொம்மலாட்டத்தின் கலவையாக உருவான டெரெனெடான்கள், உண்மையான விலங்கின் புனையப்பட்ட பதிப்பாகும். பெரும்பாலும் இவற்றுக்கு பயன்படுத்தப்பட்டாலும் வின்ஸ்டன் குழுவினர் 40 அடி இறக்கையுடைய ஒரு மாதிரியை உருவாக்கினர். இவற்றின் பறத்தல் அசைவுக்காக குழுவினர், பறக்கும் நிலையிலுள்ள பறவைகள் மற்றும் வெளவால்களின் காணொளிகளை ஆய்வு செய்தனர். மேலும் டெரெனெடான் வல்லுநர் ஒருவரையும் கலந்தாலோசித்தனர். கூட்டிலுள்ள இவற்றின் குட்டிகளைக் காட்ட ஐந்து பொம்மலாட்ட மாதிரிகளை வின்ஸ்டன் குழுவினர் செய்தனர். இவற்றின் அழகையும் நேர்த்தியையும் காட்ட விரும்பிய ஜான்ஸ்டன், படத்தை முடிவுக்காட்சியில் இவற்றை வைத்தார்.
முந்தைய படங்களுடையவற்றை விட மிகவும் மேம்பட்ட அசைவூட்டத் தொன்மா மாதிரிகள் இப் படத்தில் இடம்பெற்றன. குளோசப் ஷாட்களில் அசைவூட்ட மாதிரிகளும் பிற காட்சிகளில் தொன்மாக்களின் தலை வரைபடங்களும் பயன்பட்டன. டி.ரெக்ஸ், ஸ்பைனோசாரஸ், வெலாசிராப்டர் ஆகியவற்றின் அசைவுகளை பாவைக்கலைஞர்கள் இணைந்து உருவாக்கினர். . யுடெஸ்கியின் மரணக்காட்சியில் வின்ஸ்டன் குழு உறுப்பினர் ஜான் ரோசென்கிரான்ட் ஒரு ராப்டர் ஆடைத்தொகுப்பை அணிந்திருந்தார். பல்வேறு அசைவூட்டத் தொன்மாக்களை உருவாக்க ஏறத்தாழ 13 மாதங்களாயின வின்ஸ்டன் குழுவின் அசையா மாதிரிகளை ஸ்கேன் செய்து உருவங்கள் வரையப்பட்டன. ஆங்கிலோசாரஸ்,பிராக்கியோசாரஸ் முதலானவை முழுக்க முறையில் உருவாயின முந்தைய படங்களில் இடம்பெறாத புதிய தொன்மாக்களில் ஆங்கிலோசாரஸ், செரடோசாரஸ், காரெத்தொசாரஸ் ஆகியவை அடங்கும்.
இரு மாதங்களுக்குப்பின் தொல்லுயிர் ஆய்வாளர் ஆலன் கிரான்ட், வெலாசிராப்டர்களின் அறிவுக்கூர்மை குறித்த புதிய செய்திகளைக் கண்டறிகிறார். எனினும் ஆய்வைத் தொடர நிதி இல்லாமையால் இன்னலுறுகிறார். தன் நெடுநாள் சகாவான எல்லி சாட்லரைச் சந்திக்கையில், தான் அகழ்ந்த ராப்டர் புதைபடிமம் ஒன்றின் குரல்வளையைப் பற்றிப் பேசுகிறார். இதையும், ஜுராசிக் பார்க்கில் நிகழ்ந்தவற்றையும் இணைத்துப் பார்க்கையில், பழங்கால ராப்டர்களின் பெருவளர்ச்சிபெற்ற நடத்தை அவருக்குப் புலப்படுகிறது. ஒருவேளை இவை அற்றுப்போகாமல் தொடர்ந்து பரிணாம வளர்ச்சியடைந்திருந்தால் மனித இனத்துக்கு மாறாக இவற்றின் வழித்தோன்றல்களே உலகை ஆண்டிருக்கும் எனக் கருதுகிறார். அகழ்வுக்களம் திரும்பியபின் தன் உதவியாளர் பில்லி மீளுருவாக்கிய முப்பரிமாண ராப்டர் குரல்வளையைக் காண்கிறார்.
ஈஸ்லா சோர்னாவின் வான்பகுதியை அடைந்தபின், அக் குழுவினரின் உண்மையான நோக்கம் தரையிறங்குவதே என்றறியும் கிரான்ட் அதனை எதிர்க்கிறார். அவரை கூலிப்படையைச் சேர்ந்த கூப்பர் மயக்கமடையச் செய்கிறார். வானூர்தி தரையிறங்கியபின் கிரான்ட் எழுகிறார். அப்போது அமேண்டா ஒலிப்பெருக்கி கொண்டு எரிக்-ஐத் தேடுகிறார். இதனால் கவரப்படும் ஸ்பைனோசாரஸ் என்ற தொன்மாவிடமிருந்து தப்ப அனைவரும் வானூர்தியிலேறிக் கிளம்புகின்றனர். தனித்துவிடப்படும் கூப்பர், ஓடுபாதையில் நின்று வானூர்தியை நிறுத்த முயல்கையில் அத் தொன்மாவுக்கு இரையாகிறார். அதனோடு மோதும் வானூர்தியும் கட்டுப்பாட்டை இழந்து தீவின் காட்டுப்பகுதியில் விழுகிறது. அங்கும் அத் தொன்மா வந்து வானூர்தியை மேலும் தாக்கி கூலிப்படை வானோடி நாஷ்-ஷை உண்கிறது.
பின்னர் இரு ராப்டர்கள் தங்களுக்குள் தொடர்புகொள்வதைக் கவனிக்கும் கிரான்ட், அவை எதையோ தேடுவதாக ஐயுறுகிறார். ராப்டர்களால் அவர் சூழப்படுகையில் அங்கு வரும் எரிக் அவரை மீட்கிறார். எரிக் தங்கியிருந்த பழைய சுமையுந்தில் இருவரும் அன்றைய இரவைக் கழிக்கின்றனர். மறுநாள், பால் கர்பியின் செயற்கைக்கோள் கைபேசியின் ஒலிப்பைக் கேட்டு பிறரோடு இணைகின்றனர். நாஷ் இறக்குமுன் அவரிடம் தன் கைபேசியை அளித்ததாக பால் விளக்குகிறார். அப்பொழுது அக்குழுவினரை மீண்டும் ஸ்பைனோசாரஸ் தாக்குகிறது. எனினும் அவர்கள் ஒரு ஆய்வகத்துக்குள் நுழைந்து தப்புகின்றனர்.
தொல்லுயிரியல் துறையில் புதிய கண்டுபிடிப்புகளும் கோட்பாடுகளும் தோன்றியமையால் பல தொன்மாக்களின் காண்பிப்பு முந்தைய படங்களிலிருந்து வேறுபடுகின்றது.வெலாசிராப்டர்களுக்கு இறகுகள் இருந்தமை தெரியவந்ததால், படத்தில் தோன்றிய ஆண் ராப்டர்களின் தலை மற்றும் கழுத்துப் பகுதியில் இறகு போன்ற கட்டமைப்புகள் சேர்க்கப்பட்டன. ஜாக் ஹார்னர் கூறுகையில் ராப்டர்களுக்கு இறகுகள் அல்லது இறகு போன்ற கட்டமைப்புகள் இருந்ததற்கான சான்றுகள் கிடைத்துள்ளன. எனவே நாங்கள் அதை ராப்டரின் புதிய தோற்றத்தில் இணைத்துள்ளோம் என்றார்.
பின்பு இவர்கள், பென்-னின் உடலையும் அதனுடன் இணைக்கப்பட்ட பாராசைலையும் கண்டெடுக்கின்றனர். மேலும் செல்கையில் வெலாசிராப்டர் கூடுகள் தென்படுகின்றன. கைவிடப்பட்ட இன்ஜென் நிறுவன வளாகம் ஒன்றும் தென்படுகிறது. அங்கு அவர்களைத் தாக்க முயலும் ஒரு ராப்டர் தன் கூட்டத்தையும் தொடர்புகொள்கிறது. அதனிடமிருந்து தப்பும் கிரான்ட் குழுவினர், காரெத்தொசாரஸ், பாராசாரோலோஃபஸ் ஆகிய தொன்மாக்கள் அடங்கிய ஒரு மந்தைக்குள் ஓடுகின்றனர். இதனால் ஏற்படும் நெரிசலில் கிரான்டும் யுடெஸ்கியும் குழுவிலிருந்து பிரிகின்றனர்.
இதன்பின்பு கர்பி இணையரை விசாரிக்கும் கிரான்ட், உண்மையில் அவர்கள் மணவிலக்கு பெற்ற நடுத்தரக் குடும்பத்தினர் எனவும், அத்தீவில் காணாமற்போன எரிக், பென் ஆகியோரைத் தேடவந்துள்ளதையும் அறிகிறார். அரசு அவர்களுக்கு உதவ மறுத்தமையால் தன்னை அணுகியதையும் அறிகிறார். எனினும் நான் சென்றது ஈஸ்லா சோர்னாவுக்கில்லை, ஈஸ்லா நுப்லாருக்கு. எனவே உங்களைப்போல் எனக்கும் இவ்விடம் தெரியாது. என்கிறார்.
இப் படத்தில் 400-க்கும் மேற்பட்ட எஃபெக்ட் ஷாட்கள் உள்ளன. இது முந்தைய இரு படங்களின் கூட்டுத்தொகையைவிட இரு மடங்காகும். இதில் தொன்மாக்கள் தொடர்பானவை பாதிக்கும் குறைவாகும். பெரும்பாலானவை ஸ்பைனோசாரஸ் - டி. ரெக்ஸ் மோதல் மற்றும் டெரெனெடான் கூண்டு காட்சிகளுக்காக எடுக்கப்பட்டவையாகும். பிற ஷாட்கள், தாவரங்கள் முதலானவற்றைக் காட்டுகின்றன. சில வினாடிகள் நீளமேயுடைய சில ஷாட்களுக்குப் பல மாதங்கள் தேவைப்பட்டன.
பின்பு அவர்கள் எதிர்பாராமல் ஒரு பெரிய பறவைக்கூண்டுக்குள் நுழைந்துவிடுகின்றனர். அங்குள்ள டெரெனெடான் என்ற பழங்காலப் பறவைகள் அவர்களைத் தாக்கி எரிக்கைத் தூக்கிச்செல்கின்றன. பென்-னின் பாராசைலைக் கொண்டு அவரை மீட்கும் பில்லியை டெரெனெடான்கள் கடுமையாகத் தாக்குகின்றன. அவர் இறந்துவிட்டதாக எண்ணும் பிறர், பறவைக்கூண்டிலிருந்து தப்பி ஒரு படகிலேறி ஆற்றில் பயணிக்கின்றனர்.
பின்னர் கடற்கரையை அடையும் கிரான்ட் குழுவினரை மீட்க எல்லி அனுப்பிய ஈரூடகப் படைப்பிரிவும் கடற்படையும் காத்துள்ளன. பில்லி, படுகாயமடைந்த நிலையில் அவர்கள் பாதுகாப்பில் இருக்கிறார். தீவை விட்டு அவர்கள் சுழலிறகியில் வெளியேறுகையில், பறவைக்கூண்டிலிருந்த டெரெனெடான்கள் பறந்துசெல்வதைக் காண்கின்றனர். அவை கூடு கட்டப் புதிய இடங்களைத் தேடுகின்றன என கிரான்ட் கூறுவதுடன் படம் நிறைகிறது.
பின்னர், பணக்காரர்களாகத் தெரியும் பால் மற்றும் அமேண்டா கர்பி இணையர், ஈஸ்லா சோர்னாவுக்குத் தங்களை ஒரு வான்வழிச் சுற்றுலா அழைத்துச் சென்றால் கிரான்ட்டின் ஆராய்ச்சிக்கு நிதியுதவி செய்வதாகக் கூறுகின்றனர். தயக்கத்தோடு இதற்கு ஒப்புக்கொள்ளும் கிரான்ட், பில்லியையும் அழைத்துக்கொண்டு அவர்களோடு பயணிக்கிறார். இக்குழுவில் கர்பி இணையர் அமர்த்திய மூன்று கூலிப்படையினரும் உள்ளனர்.
ஜுராசிக் பார்க் என்பது ஜுராசிக் பார்க் தொடரில் மூன்றாவதாக 2001-இல் வந்த அமெரிக்க அறிபுனை சாகசத் திரைப்படம் ஆகும். இத்தொடரில் ஸ்டீவன் ஸ்பில்பேர்க்-கின் இயக்கத்தையோ, மைக்கேல் கிரைட்டன் புதினத்தையோ சாராத முதல் படம் இதுவே (எனினும் இதன் காட்சிகள் பலவும் ஜுராசிக் பார்க் மற்றும் த லொஸ்ட் வேர்ல்ட் ஆகிய இரு புதினங்களிலிருந்து எடுத்தாளப்பட்டன).
பென் ஹில்டெப்ரன்ட் என்பவரும் எரிக் கர்பி என்ற சிறுவனும் ஈஸ்லா சோர்னா தீவைச் சுற்றி பாராசைலிங் செல்கின்றனர். திடீரென அவர்களின் படகுக் குழுவை ஒரு மர்ம விலங்கு கொல்கிறது. இதனால் இருவரும் தங்களைப் படகோடு இணைத்த கயிறைத் துண்டித்துவிட்டு அத்தீவில் இறங்குகின்றனர்.
பில்லியின் பையை கிரான்ட் மீட்கிறார். இச்சமயத்தில் யுடெஸ்கியைக் கடுமையாகத் தாக்கும் ராப்டர்கள், அவரைக்கொண்டு பிறருக்குப் பொறிவைக்கின்றன. யுடெஸ்கியை மீட்க முயலும் அமண்டா, மயிரிழையில் தப்புகிறார். தங்கள் திட்டம் தோல்வியுற்றதை உணரும் ராப்டர்கள், யுடெஸ்கியைக் கொன்றுவிட்டுச் செல்கின்றன.
ஸ்பில்பேர்க்-கின் ஜுராசிக் பார்க் படம் வெற்றியடைந்த பின் அதன் தொடர்ச்சியை இயக்க ஜோ ஜான்ஸ்டன் ஆர்வம் காட்டினார். எனினும் ஸ்பில்பேர்க், இத்தொடரில் மூன்றாவதாக ஒரு படம் தயாரிக்கப்படுமானால் அதை இயக்கும் வாய்ப்பை ஜான்ஸ்டனுக்கு வழங்குவதாக உறுதியளித்தார்.
அன்றிரவு கிரான்ட் குழுவினர், நாஷ் வைத்திருந்த கைபேசியை ஸ்பைனோசாரஸின் சாணத்திலிருந்து மீட்கின்றனர். அதைக்கொண்டு கிரான்ட், சாட்லரைத் தொடர்புகொள்ள முயல்கையில் ஸ்பைனோசாரஸ் அப் படகைத் தாக்குகிறது. கிரான்டும் கர்பியும் படகின் எரிபொருளைப் பற்றவைத்து அதை விரட்டுகின்றனர்.
முதலிரு படங்களைப் போல், இன்டஸ்ட்ரியல் லைட் & மேஜிக் நிறுவனத்தின் தொன்மாக்களும் ஸ்டான் வின்ஸ்டன் உருவாக்கிய அசைவூட்ட தொன்மாக்களும் இதில் பயன்பட்டன. அப் படங்களில் தோன்றிய டி-ரெக்ஸுக்கு மாற்றாக இதில் ஸ்பைனோசாரஸ் முதன்மை எதிரியாகத் தோன்றுகிறது .
ஜூலை 18, 2001 அன்று அமெரிக்காவில் ஜுராசிக் பார்க் வெளியானது. கலவையான விமர்சனங்களைப் பெற்றபோதும் இப் படம், உலகளவில் $ 36.88 கோடி வருவாய் ஈட்டி பாக்ஸ் ஆபிஸில் வெற்றியடைந்தது. எனினும் இத்தொடரிலேயே குறைந்த வருவாய் பெற்ற படமாக உள்ளது.
மறுநாள் காலையில் அவர்கள் கடற்கரை நோக்கி செல்கையில் மீண்டும் ராப்டர் கூட்டம் சூழ்ந்துகொள்கிறது. ராப்டர் முட்டைகளை அவற்றிடம் ஒப்படைத்தபின் கிரான்ட், மாதிரிக் குரல்வளையைக் கொண்டு அவற்றைத் திசைதிருப்பி அனுப்பிவிடுகிறார்.
முந்தைய படத்தைப்போல ஈஸ்லா சோர்னா தீவிலேயே இதன் நிகழ்வுகளும் நடைபெறுகின்றன. இங்கு தொலைந்துபோன தங்கள் மகனை மீட்பதற்காக ஒரு இணையர், தொல்லுயிர் ஆய்வாளரான ஆலன் கிரான்ட்டை ஏமாற்றி அழைத்துச்செல்கின்றனர்.
இதில் தப்பும் பிறர், காட்டுக்குள் ஓடுகையில் ஒரு டி.ரெக்ஸ் எதிர்ப்படுகிறது. இதுவும் ஸ்பைனோசாரஸும் மோதிக்கொள்கின்றன. இறுதியில் டி.ரெக்ஸ் உயிரிழக்கிறது. கிரான்ட் குழுவினர் அங்கிருந்து தப்புகின்றனர்.
பில்லி, நிதித் தேவைக்காக இரு ராப்டர் முட்டைகளைக் களவாடியதே ராப்டர் தாக்குதலுக்குக் காரணம் என கிரான்ட் அறிகிறார். அவர்கள் உயிர்தப்புவதற்காக அவ்விரண்டையும் பாதுகாக்க முடிவுசெய்கிறார்.
நாட்டில் பஞ்சம் ஏற்படுத்தும் ஒரு முயற்சியாக இவர் பள்ளத்தாக்கில் முற்றுகை அமைந்தது. தானியங்கள் எதுவும் பள்ளத்தாக்கிற்குள் செல்ல முடியாதபடி தடுத்தார். தப்பியோடியவர்களைப் பிடித்து சாலையோர மரங்களில் தூக்கிலிட்டனர். தொடர்ச்சியாக நடைபெற்ற இத்தகைய முற்றுகைகளால், கோர்க்காலிகளை சமாளிக்க அரசர் மல்லா பிரித்தானியாவின் கிழக்கிந்திய நிறுவனத்தின் உதவியை நாடினார் . ஆகத்து மாதம் 1767 ஆம் ஆண்டில் தளபதி சியார்ச்சு கின்லோச்சு முற்றுகைகளால் நொந்து போயிருந்த குடிமக்களைக் காப்பாற்ற காட்மாண்டு நோக்கி ஒரு பிரித்தானியப் படையுடன் வந்தார். அவர் காட்மாண்டுவிற்குள் 75 கி.மீ தொலைவு வரை வந்த அவர் சிந்துலி, அரிகர்பூர் கோட்டைகளைக் கைப்பற்றினார். ஆனால் சர்தார் பன்சு குருங்கின் நீடித்த இரண்டு எதிர்தாக்குதல்களால் பிரித்தானியப் படை பின்வாங்கியது.
எங்கள் பெட்டிப் படுக்கைகளை மலை உச்சிக்கு கொண்டு வந்த சுமை தூக்குபவர்களில் பலர் மூக்கில்லாமல் இருந்ததை கவனித்தன் விளைவாக இந்த உண்மையை அறிந்துகொள்ள நேரிட்டது என்று அவர் தெரிவித்துள்ளார். அந்தச்சூழலில் தனித்துத் தெரிந்த அவர்களின் முகந்தான் மேற்கொண்டு அவர்களை விசாரிப்பதற்கான காரணமாக அமைந்தது என்று குறிப்பிட்டுள்ளார். அக்காலத்தில், திருடர்கள், ஏமாற்றுக்காரர்கள் மற்றும் நடத்தைக் கெட்டவர்கள் போன்றவர்களுக்குத்தான், மூக்கு, காது துண்டித்தல் ஒரு தண்டனையாக வழங்குவது நேபாள சமூகத்தில் வழக்கமாக இருந்ததாகவும் அவர் குறிப்பிட்டுள்ளார்.
காத்மாண்டு சமவெளியின் நேவார் படைகளுக்கும், முற்றுகையிட்டிருந்த கோர்க்கா படையினரருக்கும் இடையில் இப்போர் நடைபெற்றது. நாடு பிடிக்கும் ஆசையில் ஷா வம்சத்தை நிறுவிய மன்னர் பிரிதிவி நாராயணன் ஷா தொடங்கிய போரில் கீர்த்திப்பூர் போர் ஒரு திருப்பு முனையாக அமைந்தது என்று கோர்க்காலிகள் குறிப்பிட்டனர். நேவார்களின் ஆட்சி முடிவுக்கு வருவதற்கும், காட்மாண்டு பள்ளத்தாக்கும் அதனுடன் இணைந்த பிற பகுதிகள் முழுவதும் பிரிதிவி நாராயணன் ஷாவின் கட்டுப்பாட்டுக்குள் வருவதற்கும் இப்போரில் அடைந்த வெற்றி ஒரு முக்கிய காரணமாகும்.
அவரது மகன் பிரிதிவி நாராயண் சா 1742 இல் மன்னராக முடிசூடிக் கொண்ட பிறகு மீண்டும் இத்தாக்குதல் நடவடிக்கைகள் தொடங்கப்பட்டன. பலமான போரால் மட்டும் காட்மாண்டுவை வெற்றி கொள்ள முடியாது என்பதை பிரிதிவி உறுதியாக நம்பினார். முக்கியமான மற்றும் வர்த்தகம் நிகழ்ந்த பாதைகளைக் கைப்பற்றினால் மட்டுமே காட்மாண்டுவைப் பிடிக்க இயலும் என்றும் கருதினார். அவருடைய படைகள் காட்மாண்டுவைச் சுற்றியுள்ள மலைப் பாதைகளை ஆக்ரமித்தன. திபெத் மற்றும் இந்தியாவை இணைக்கும் வர்த்தகப் பாதைகள் முடக்கப்பட்டன.
காட்மாண்டு நகரத்தின் வளமான பண்பாடு, வர்த்தகம், தொழில் மற்றும் விவசாயம் ஆகியனவற்றின் மீது கொண்ட ஆசையே காட்மாண்டு பள்ளத்தாக்கை கோர்க்காலிகள் விரும்பியதற்குக் காரணமாகும் . 1736 ஆம் ஆண்டில் கோர்க்காலி மன்னர் நாரா பூபால் சா, காட்மாண்டு பள்ளத்தாக்கின் வடமேற்கில் ஒரு கோட்டையாகவும் எல்லை நகரமாகவும் திகழ்ந்த நுவாகோட் மீது ஒரு தாக்குதலை தொடுத்தார். ஆனால் அத்தாக்குதல் முற்றிலுமாக முறியடிக்கப்பட்டது.
கீர்த்திபூர் போர் நேபாளத்தை கோர்க்கள் கைப்பற்றிய போது நிகழ்ந்த ஒரு போர் ஆகும். காத்மாண்டு சமவெளியின் ஒரு முதன்மை நகரமான கீர்த்திப்பூரில் இப்போர் 1767 ஆம் ஆண்டு நடைபெற்றது. கீர்த்திப்பூர் அப்போது லலித்பூர், நேவார் இராச்சியத்தின் ஒரு அங்கமாக இருந்தது. மதில்சுவரால் சூழப்பட்ட 800 வீடுகள் கொண்ட ஒரு நகரமாக உயர்ந்த மேல்பகுதியில் விரிந்திருந்தது
865 நபர்கள் இவ்வாறு மூக்கறுபட்டிருந்ததாக வரலாற்று ஆய்வாளர்கள் தெரிவிக்கின்றனர். கசர்கள், மகர்கள், தமாங்கர்கள், கிழக்கு பீகாரைச் சேர்ந்த திராகுட்டியர்கள், உள்ளுர் நேவாரிகள் போன்றவர்களும் இக்குழுவில் இடம்பெற்றிருந்தது ஓர் ஆச்சரியமூட்டும் தகவலாகும். செயந்த ராணா, பரசுராம் தபா, சகோதரர் தயாராம் தபா போன்றவர்கள் பள்ளத்தாக்குப் படையின் முன்னணி தளபதிகளாக இருந்துள்ளனர்.
பிரித்தானிய இந்தியாவின் கவர்னர் செனரலான சார்லசு கார்ன்வாலிசுவின் தூதர் கர்னல் கிர்க்பாட்ரிக்கும் இப்போரைக் குறித்து கருத்து தெரிவித்துள்ளார். போர் முடிந்த 26 ஆண்டுகளுக்கு பின்னர் 1793 ஆம் ஆண்டு அவர் காட்மாண்டுவிற்கு வருகைதந்த போது, மூக்கிழந்த மனிதர்களைக் கண்டு தன்னுடைய அனுபவங்களை எழுதியிருக்கிறார்.
கீர்த்திப்புரில் நடபெற்ற போர் மிகுந்த அதிர்ச்சியை ஏற்படுத்தியது. உயிரோடு இருந்த மக்களின் முகங்கள் மூக்கும் பற்களும் சிதைக்கப்பட்டு மண்டையோடுகள் போல காட்சியளித்ததாகவும் இத்தாலிய கப்புச்சின் சபையைச் சேர்ந்த, ஓர் அருட்தந்தையான கியுசெப்பி கருத்துத் தெரிவித்திருக்கிறார்".
காட்மாண்டு பள்ளத்தாக்கின் மேற்கில் இருக்கும் தாகாசோக் என்ற மலைக்கிராமத்தில் தளம் அமைத்துக் கொண்ட கோர்க்காலிகள் அங்கிருந்து கீர்த்திப்புரின் மீது தங்களது முதலாவது தாக்குதலை நிகழ்த்தினர். அவர்களிடம் வாள், வில், அம்பு மற்றும் துப்பாக்கி போன்ற ஆயுதங்கள் இருந்தன.
கீர்த்திப்பூர் போர் ஒழுக்கச்சீர்கேடான கொடுமை நிறைந்த ஒரு போராகக் கருதப்படுகிறது. வெற்றி பெற்ற சாவின் படையினர் கடுமையான எதிர்ப்பை வெளிப்படுத்தி போரிட்ட நேவார் நகரவாசிகளின் மூக்கு மற்றும் உதடுகளை துண்டித்து வெறியாட்டம் போட்டனர்
ஆல்ப்பரும் இராபெர்ட்டு எர்மனும் 1993 இல் அமெரிக்கத் தேசிய அறிவியல் கல்விக்கழகத்தின் என்றி திரேப்பர் பதக்கத்தைப் பெற்றனர். இவர்களுக்கு அமெரிக்க மெய்யியல் கழகம் 1975 இல் மெகல்லானிய முன்முனைவு விருதை வழங்கியது. இவர்களுக்குப் பெல்ஜியம் அறிவியல் கல்விக்கழகம் ஜியார்ஜெசு வாண்டர்லிண்டன் பரிசை வழங்கியது. இவர்களுக்கு நியூயார்க் அறிவியல் கல்விக்கழகமும் பிலடெல்பியா பிராங்ளின் நிறுவனமும் தகவுறு விருதுகளை வழங்கியுள்ளன. மேலும்,அண்டப் பின்னணிக் கதிர்வீச்சு ஆய்வுப் பணிகளுக்காக இரண்டு இயற்பியல் நோபல் பரிசுகள் வழங்கப்பட்டன. ஒன்று, 1978 இல் ஆர்னோ பெஞ்சியாசுக்கும் இராபெர்ட்டு வில்சனுக்கும் இரண்டாவது, 2006 இல் ஜான் மத்தேருக்கும் ஜார்ஜ் சுமூட்டுக்கும் வழங்கப்பட்டன. ஆல்ப்பரும் எர்மனும் 2001 இல் அவர்களது அண்டவியல் பணிகளைப் பற்றிய பெருவெடிப்பின் தோற்றம் எனும் நூல் ஆக்சுபோர்டு பல்கலைக்கழக அச்சகத்தால் வெளிடப்பட்டது.
இவர் தன் 16 ஆம் அகவையில் மசாசூசட் தொழில்நுட்ப நிறுவனத்தின் கல்விநல்கையைப் பெற்றுள்ளார். என்றாலும் அந்நிறுவன முன்னாள் மாணவரை வாழ்சிங்டன் டி. சி, இல் சந்தித்து பெற்ற அறிவுரையின் பேரில் அந்நல்கையைப் பெறுவதில் இருந்து பின்வாங்கினார். மாறாக, இவர் ஜார்ஜ் வாழ்சிங்டன் பலகலைக்கழகத்தின் பட்டத்தையும் சிறப்பு மேற்படிப்புப் பட்டங்களையும் இயற்பியலிலும் நாவாய்த்துறையிலும், ஜான் ஆப்கின்சு பல்கலைக்கழகத்திலும் இயற்பியலாளராகப் பணிபுரிந்தவாறே, பெற்றுள்ளார். இவர் அப்பல்கலைக்கழகத்தில் பெயர்பெற்ற உருசிய இயற்பியலாளர் காமாவைச் சந்தித்து அவரிடம் முனைவர் பட்ட ஆய்வாளராகச் சேர்ந்துள்ளார். இது பிறகு ஒரு சதிப்பின்னலாக அமைந்துவிட்டுள்ளது. காமாவ் நன்கறிந்த, சோவியத்து விட்டுவந்து ஜான் ஆப்கின்சுப் பல்கலைக்கழகத்தில் புல உறுப்பினராகச் சேர்ந்த பகைப்புலம் கொண்டவர். காமாவின் கோட்பாட்டாக்கத்துக்கு ஆல்ப்பர் கணிதவியலாகப் பெரும்பணிகளைச் செய்யவேண்டி நேர்ந்துள்ளது.
இவர் 1986 இல் அமெரிக்கக் கலை, அறிவியல் கல்விக்கழக ஆய்வுறுப்பினராகத் தேர்ந்தெடுக்கப்பட்டார். ஆல்ப்பருக்கு 2005 இல் தேசிய அறிவியல் பதக்கம் வழங்கப்பட்டது. இது இவருக்கு "அணுக்கருத்தொகுப்பில் ஆற்றிய அரிய பணிகளுக்காகவும் புடவி விரிவுறும்போது விட்டுச் சென்ற அண்ட நுண்ண்லைக் கதிர்வீச்சுப் பின்னணியின் முன்கணிப்புக்காகவும், பெருவெடிப்புக் கோட்பாட்டுக்கான கணிதப் படிமத்தை உருவாக்கித் தந்தற்காகவும்" வழங்கப்பட்டதாக தேசிய அறிவியல் கழகம் கூறியுள்ளது. இப்பதக்கம், ஆல்ப்பர் உடல் நலிவால் பயணம் செய்ய இயலாமையால், இவரது மகன் விக்டரிடம் 2007 ஜூலை 27 இல் அமெரிக்க அரசத்தலைவர் ஜார்ஜ் புழ்சு அவர்களால் கையளிக்கப்பட்டது. ஆல்ப்பர் தொடர்ந்த உடல்நலிவால் 2007 ஆகத்து 12 இல் இறந்தார். இவர் 2007 பிப்ரவரி மாதம் கீழே விழுந்து இடுப்பு உடைந்தமையால் உடல்நலம் சீர்கெட்டுள்ளது.
ஆல்ப்பர் பேலோருசியா, விதப்சுக் எனும் இடத்தில் இருந்து புலம்பெயர்ந்த யூதரான சாமுவேல் ஆல்ப்பரின் மகன் ஆவார். இவரது தாயார் உரோசு ஆவார். இவரது தாயார் வயிற்றுப் புற்றால் 1938 இல் இறந்துவிட்டார். எனவே தந்தையார் மறுமணம் செய்துக் கொண்டார். இவர் தியோடோர் உரூசுவெல்ட் உயர்நிலைப்பள்ளிப் படிப்பைத் தம் 15 ஆம் அகவையில் முடித்தார். இவர் பள்ளி இளம் அலுவலர் பயிற்சிச் சாரணப்படையின் படைமேலராகவும் கட்டளையாளராகவும் விளங்கினார். இவர் பள்ளியில் அரங்கு மேலாளராக இரண்டு ஆண்டுகள் இருந்துள்ளார். இது குடுமப வருவாய்க்குப் பெரிதும் உதவியுள்ளது. இவர் அப்போது குறுக்கெழுத்துப் பயிற்சியும் பெற்றுள்ளார். இவர் 1937 இல், அமெரிக்க புவி இயற்பியல் ஒன்றியத்தின் இயக்குநருக்குக் குறுக்கெழுத்தாளராகப் பணிபுரிந்துள்ளார்.
இவருக்கு 1986 இல் ஜார்ஜ் வாழ்சிங்டன் பல்கலைக்கழகம் தகவுறு முன்னாள் மாணவர் சாதனை விருது வழங்கியது. இவர் குறிப்பிடத்தக்க அனைத்துக் கல்வித்தகுதிகளையும் இரவில் படித்தபோது பெற்றும், பகலில் நாவாய்த்துறை, ஜான் ஆப்கின்சு பயன்முறை இயற்பியல் ஆய்வகம் ஆகியவற்றில் பணிபுரிந்தும் வந்துள்ளார். இவர்2004 இலிருந்து யூனியன் கல்லூரியில் தகைமைப் புலவல்லுனராகவும் டடுலி வான்காணக இயக்குநராகவும் சேர்ந்தார். இவர் யூனியன் கல்லூரியில் இருந்தும் இரென்செலாவேர் பல்தொழில்நுட்ப நிறுவனத்தில் இருந்தும் தகவுறு முனைவர் பட்டங்களைப் பெற்றுள்ளார். இவர் 2005 இலிருந்து தன் இறப்புவரை, டடுலி வான்காணக இயக்குநராகவும் நியூயார்க், சுசெனெக்டாடி யூனியன் கல்லூரி உயர்தகைமை இயற்பியல், வானியல் துறைப் பேராசிரியராகவும் இருந்தார்,
ஆல்ப்பர்1955 இல் பொதுமின்குழும ஆராய்ச்சி, புத்துருவாக்க்க மையத்தில் ஒரு பதவியில் சேர்ந்தார். தொடக்க காலத்தில் இவரது பணியாக விண்வெளியில் இருந்து வளிமண்டலத்தில் மீள நுழையும் ஊர்திகளின் சிக்கல்களைப் பற்றி ஆய்வதாக அமைந்தது. மேலும், இவர் அப்போது பொது மின்னோடி ஆராய்ச்சி ஆய்வகத்துக்கு வந்து பணிபுரிந்த இராபெர்ட்டு எர்மனுடன் இணைந்து அண்டவியல் சிக்கல்களைப் பற்றியும்வ ஆய்ந்தார். இறுதியாக, அண்ட நுண்ணலைப் பின்னணி கதிர்வீச்சின் நிலவல் உறுதி செய்யப்பட்டது. என்றாலும் இதைப் பல வானியலாளர்களாலும் கதிர்வீச்சு வானியலாளர்களாலும் முன்னரே நோக்கியிருந்தனர்.
இவர் நியூயார்க்கில் உள்ள சுசெனக்டாடியில் இருந்த யூனியன் கல்லூரியில் இயற்பியல், வானியல் துறையின் தகவுறு ஆராய்ச்சிப் பேராசிரியராக 1987 முதல் 2004 வரை இருந்துள்ளார். அப்போது இவர் மீளவும் ஆய்விலும் கல்வி பயிற்றுவித்தலிலும் ஈடுபடலானார். இக்காலம் முழுவதுமே இவர் சம ஆய்வாளர் மீள்பார்வையிடும் ஆய்விதழ்களில் தொடர்ந்து ஆய்வுக் கட்டுரைகளை வெளியிட்டு வந்தார் பொதுமக்கள் ஒலிபரப்புகளிலும் முனைப்பாக சமுதாயப் பணிகளிலும் ஈடுபட்டும் வந்துள்ளார். ஆல்ப்பர் 1987 முதல் 2004 வரை டடுலி வான்காணக இயக்குநராகவும் விளங்கினார்.
டிசுகவரி இதழுக்கான நேர்காணலில் ஆல்ப்பர் ஜோசப் தெ அகனேசியிடம், அறிவியலில் ஈடுபடுவதற்கு இரண்டு காரணங்கள் உள்ளன. ஒன்று, மாந்தரின அறிவுப் பெட்டகத்துக்குப் பங்குபற்றும் அறவுணர்வு. மற்றொன்று தம் சம ஊழியப் பங்களிப்பாளர்களுக்கு நிறைவளித்தல். இதுவே எளிய உண்மை.
கோசி மண்டலத்தின் கீழ் பகுதி தராய் சமவெளியிலும், நடுப் பகுதி மலைபாங்கான குன்றுப் பகுதிகளிலும், மேல் பகுதி இமயமலைத் தொடர்களிலும் அமைந்துள்ளது. கோசி மண்டலம் கடல் மட்டத்திலிருந்து 160 மீட்டர் முதல் 7,000 மீட்டர் உயரத்தில் அமைந்தது. கோசி மண்டலத்தின் வடக்கில் திபெத் தன்னாட்சிப் பகுதியும், தெற்கில் இந்தியாவும் எல்லைகளாக உள்ளது. கோசி ஆறு இம்மண்டலத்தின் முக்கிய ஆறு ஆகும்.
கோசி மண்டலத்தில் போஜ்பூர் மாவட்டம், தன்குட்டா மாவட்டம், மொரங் மாவட்டம், சங்குவாசபா மாவட்டம், சுன்சரி மாவட்டம் மற்றும் தேஹ்ரதும் மாவட்டம் என ஆறு மாவட்டங்கள் உள்ளது.
கோசி மண்டலம் நேபாளத்தின் பதினான்கு மண்டலங்களில் ஒன்றாகும். நேபாளத்தின் கிழக்குப் பிராந்தியத்தில் உள்ள இம்மண்டலத்தின் நிர்வாகத் தலைமையிடமான விராட்நகர் பெரிய நகரம் ஆகும். இம்மண்டலத்தின் பிற நகரங்கள் இனரூவா, தரண், தன்குட்டா, இடாஹரி ஆகும்.
இம்மண்டலத்தில் நேபாளி மொழி, மைதிலி மொழி, போஜ்புரி மொழி, தாரு மொழி, இராஜ்வன்சி மொழி, ராய் மொழி, தமாங் மொழி, மஹர் மொழி, குமால் மொழி, யக்கா மொழி, குலூங் மொழி, லிம்பு மொழி மற்றும் நேவாரி மொழிகள் பேசப்படுகிறது.
இக்கோயிலின் மூலவர் பீமேசுவரர் உள்ளார். இறைவி ஆனந்தவல்லி ஆவார். வில்வம் இக்கோயிலின் தல தரமாக உள்ளது. பஞ்ச பாண்டவர்களில் ஒருவரான பீமன் இக்கோயில் மூலவரை வணங்கியுள்ளார்.இங்குள்ள குபேர லிங்கத்தில் மாமுனிவர் முக்தியடைந்ததாகக் கூறுவர்.
இக்கோயில் காஞ்சீபுரம் மாவட்டத்தில் மதுராந்தகம் வட்டத்தில் ஜமீன் எண்டத்தூர் அருகில் சின்னவெண்மணி என்னுமிடத்தில் அமைந்துள்ளது.
ஒரு முறை கம்சனின் ஆணைப்படி, அக்ரூரர் பாலகிருஷ்ணனையும், பலராமரையும் பிருந்தாவனத்திலிருந்து மதுராவிற்கு அழைத்துச் செல்வதற்கு முன்னர், பாலகிருஷ்ணன் இராதையைச் சந்தித்து, தன் கிருஷ்ண அவதாரத்தின் காரணத்தைக் கூறி விடைபெற்றார். இறுதியில் இராதையும், கோபியர்களும் அமைதியாக கிருஷ்ணணை மதுராவிற்கு வழி அனுப்பி வைத்தனர். கண்ணனை விட்டுப் பிரியாமல் கோகுலத்திலும், பிருந்தாவனத்திலும் ஆடிப் பாடி கூடி மகிழ்ந்த ராதா, கண்ணன் மதுராவுக்குச் சென்ற பின்பு அவனையே நினைத்து அழுதாளாம். தன் கரங்களில் முகத்தைப் புதைத்து கண்ணீர் சிந்திக்கொண்டே இருந்து, சற்றும் உறங்காமல் இருந்தாள் என உத்தவர் பிரஹ்லாத சமிதையில் கூறுகிறார்.
பாலகிருஷ்ணன் மதுரா சென்று கம்சனை அழித்த பின்னர் துவாரகையில் அரண்மனை கட்டி வாழ்ந்து வந்தார். ஆனால் பிருந்தாவனத்தில் இராதை, கிருஷ்ணரின் நினைவுடனே வாழ்ந்து வந்தாள்.
கிருஷ்ணர் என்ற பரமாத்மாவுடன் இரண்டறக் கலந்த ஜீவாத்மா ஆனவாள் இராதை. அதனாலேயே கிருஷ்ணர் ராதையின் பெயரைத் தன் பெயரோடு இணைத்துக் கொண்டு இராதாகிருஷ்ணன் என்ற பெயரில் விளங்குகிறார். கோபியர் அனைவருக்குமே கண்ணன் இனியவன் என்றாலும் ராதையின் அன்பு மட்டுமே கண்ணனைக் கட்டிப்போட்டது.
பிருந்தாவனத்திலிருந்து சற்று தொலைவில் ஒரு கிராமத்தில் வசித்து வந்தவள் ஆயர் குலப் பெண்னான ராதை. கிருஷ்ணனை விட ஐந்து வயது மூத்தவள். அடிக்கடி தன்னுடன் இருக்கும் கோபியர்களுடன் கூறாமல் பிருந்தாவனத்தை விட்டு கிருஷ்ணன், இராதைத் தேடி அவளது கிராமத்தை நோக்கி சென்றுவிடுவார்.
பிருந்தாவனத்தில் பால கிருஷ்ணருடன் இராதையும், கோபியர்களும் நடத்திய ராசலீலைகள், மனித குலம் கிருஷ்ணர் மீது கொண்ட உயர்ந்த பக்தியை விளக்குகிறது.
இராதையும், கோபியர்களும் தங்களை பக்தர்களாகவும், பால கிருஷ்ணனை தங்களைக் காக்கும் இறைவனாகவும் கொண்டாடி ஆடிப் பாடி மகிழ்ந்தனர்.
இராதாகிருஷ்ண தத்துவம் என்பது இறைவனை வழிபடும் பக்தனின் பல பாவ ங்களில் ஒன்றான காதல் எனும் பாவ த்தில் கிருஷ்ணனை நேசித்து, அவனுடன் ஈருடல் ஓருயிராக இணைந்து, ராசலீலைகளில் மகிழ்ந்து, அணுவளவும் அவனை விட்டுப் பிரிய மனமின்றி வாழ்ந்த இராதையின் பக்தியைக் குறிப்பதாகும்.
கண்ணனும் பெரும்பாலான நேரம் ராதாவுடன் இருப்பதிலேயே மகிழ்ந்தார். உடல் கண்ணன் என்றால் அவர் உயிர் ராதை. பரமாத்மா கண்ணன் எனில் ஜீவாத்மா இராதை ஆவாள். பரமாத்மாவும், ஜீவாத்மாவும் இணைவதைக் குறிப்பதே ராதா கிருஷ்ண அன்பு ஆகும்.
யேமன் நாட்டின் தலைநகரான சனா நகரில் நூற்றுக்கணக்கான பள்ளிவாசல்கள் இருந்தாலும் இதுவே மிகப்பெரிய பள்ளிவாசல் ஆகு‌ம்.
1972 இல் இங்கு நடந்த தொல்லியல் ஆய்வின் போது இங்கு இசுலாமிய இறைதூதர் முகமது அவர்களின் காலத்தில் கையால் எழுதப்பட்ட குர்ஆன் பிரதிகள் கிடைத்தன.
சனா பெரிய பள்ளிவாசல் ( யேமன் நாட்டின் தலைநகரான சனா நகரில் உள்ள பள்ளிவாசல் ஆகும். இப்பள்ளிவாசல் கி.பி.630 இல் ஆரம்பித்து கி.பி. 705 க்கும் 715 க்கும் இடைப்பட்ட காலத்தில் கட்டி முடிக்கப்பட்டது.இது குத்மான் மாளிகைக்கு கிழக்கில் உள்ளது.
இப்பள்ளிவாசல் இரண்டு வெள்ளை நிற மினார்களைக் கொண்டுள்ளது.கிழக்கு பகுதி மினார் 9 ஆம் நூற்றாண்டிலும் மேற்கு பகுதி மினார் 12 ஆம் நூற்றாண்டிலும் கட்டப்பட்டது.
உறுதி வரலாறு நிகழ்வுகள் படி கி.பி.705 இருந்து கி.பி.715 வரை உமையா கலீபா முதலாம் அல்-வலித் பள்ளிவாசல் பெரிய அளவில் விரிவாக்கி கட்டினார்.
பள்ளிவாசல் முற்றத்தில் காணப்படும் மற்றொரு கல்வெட்டு தகவலின்படி கி.பி.753 இல் பள்ளிவாசல் ஒரு பகுதி அப்பாசிய கலிபா காலத்தில் கட்டப்பட்டது.
முதன் முதலில் 1914ல் இந்தக் கல்வெட்டை வாசித்து வெளியிட்டவர் பி. ஆர். பாண்டார்க்கர். இவர், இக்கல்வெட்டு இந்திய இசைக் குறியீடுகளுடன் கூடிய மிகப் பழைய மூலங்களில் ஒன்று என்ற அளவில் இதன் முக்கியத்துவத்தை அறிந்திருந்தார் எனினும், இதிலுள்ள வழமைக்கு மாறான அம்சங்கள் சிலவற்றை அவரால் விளக்க முடியவில்லை. இவருக்குப் பின்னர் சி. மீனாட்சி , விபுலானந்த அடிகள் , ஆர். சத்தியநாராயணன் , பி. சாம்பமூர்த்தி , வி. பிரேமலதா , ஜே. ஆர். மார் , எஸ். சீதா , டி. ஆர். விட்டசு , கௌரி குப்புசாமி , என். அரிகரன் ஆகியோரும் குடுமியான்மலைக் கல்வெட்டுக்குறித்துத் தமது கருத்துக்களை முன்வைத்துள்ளனர். முதலில் இக்கல்வெட்டுப் பற்றிய விரிவான ஆய்வொன்றை நிகழ்த்தியவர் விபுலானந்த அடிகள். இவரது யாழ் நூலில், இது குறித்த விரிவான விளக்கங்களையும் தமது கருத்துக்களையும் அவர் முன்வைக்கிறார். டி. ஆர். விட்டசு மேலும் விரிவாகப் புதிய கண்ணோட்டத்தில் ஆராய்ந்து கருத்துக்களை வெளியிட்டுள்ளதுடன், கல்வெட்டில் காணப்படும் குறியீடுகளை மேலைநாட்டு இசைக்குறியீட்டு முறைக்குப் பெயர்த்தெழுதித் தனது ஆய்வுக் கட்டுரையில் தந்துள்ளார்.